Diari Oficial de la Generalitat Valenciana


Sumari del DOGV 6204, del 11-02-2010 (2010/1325)

RESOLUCIÓ de 27 de gener de 2010, de la Direcció General de Radiotelevisió Valenciana (RTVV), relativa a la publicació en el «Perfil del contractant» del grup RTVV i en el DOCV (Diari Oficial de la Comunitat Valenciana) de la composició de la mesa de contractació permanent del Grup RTVV.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/1325


Data del document
:   27-01-2010

Organisme emissor
:   Radiotelevisió Valenciana (RTVV)

Tipus de document
:   Resolució

RESOLUCIÓ de 27 de gener de 2010, de la Direcció General de Radiotelevisió Valenciana (RTVV), relativa a la publicació en el «Perfil del contractant» del grup RTVV i en el DOCV (Diari Oficial de la Comunitat Valenciana) de la composició de la mesa de contractació permanent del Grup RTVV. [2010/1325]  
José López Jaraba, director general de l'entitat pública Radiotelevisió Valenciana, actuant com a òrgan de contractació de Radiotelevisió Valenciana (RTVV), i les seues societats Televisió Autonòmica Valenciana, SA (TVV) i Ràdio Autonomia Valenciana, SA (RAV), en exercici de les atribucions que legalment em són conferides per l'article 11, apartat d) de la Llei 7/1984, de la Generalitat Valenciana, de 4 de juliol i pels Estatuts de les referides societats.  
De conformitat amb el que preveu l'article 295 Taules de contractació de la Llei 30/2007, de 30 octubre de Contractes del Sector Públic i en l'article 21 relatiu a la composició de les taules de contractació del Reial Decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de Contractes del Sector Públic.  
D'acord amb l'article 13 de la Instrucció 9/2009, de la Direcció General de RTVV, per la qual s'aproven les normes generals de contractació del Grup RTVV, relatiu a la mesa de contractació de grup RTVV, de caràcter permanent i la seua composició, resolc:  
Que es realitzen els tràmits necessaris per a la publicació en el perfil del contractant del grup RTVV i en el DOCV (Diari Oficial de la Comunitat Valenciana) de la composició de la mesa de contractació, de caràcter permanent, del Grup RTVV, els membres del qual són els següents:  
- President, que serà l'Interventor/Controller o persona que designe en la seua substitució.   
Vocals:  
- El secretari general o persona que designe en la seua substitució.   
- El director de Televisió Autonòmica Valenciana, SA, o persona que designe en la seua substitució.   
- El director de Ràdio Autonomia Valenciana, SA, o persona que designe en la seua substitució.   
- El cap de Gabinet de Direcció General de RTVV o persona que designe en la seua substitució.   
- El subdirector Econòmic Financer, que assumix les funcions de control economicopressupostari.   
- El subdirector dels Servicis Jurídics, que assumix les funcions d'assessorament jurídic.   
Els dos últims vocals podran delegar la seua assistència, de manera excepcional i per mitjà de l'oportuna autorització expressa de la Direcció General de RTVV, per a la corresponent reunió de la mesa de contractació de Grup RTVV.   
- Secretari, que serà el cap de la Unitat de Compres, que actuarà amb veu i sense vot.   
A les reunions de la mesa de contractació de Grup RTVV podran incorporar-se, amb veu i sense vot, representants de la unitat proponent del gasto, així com altres tècnics designats pel president quan considere necessària la seua intervenció donada la naturalesa de l'assumpte o adquisició a tractar.   
Burjassot, 27 de gener de 2010.- El director general de RTVV: José López Jaraba.